text: নেপালি সেনাবাহিনী প্রধান () হচ্ছে নেপালি সেনাবাহিনীর প্রধান কর্মকর্তার পদ। নেপালি সেনাবাহিনী ২০০৬ সালের আগ পর্যন্ত কোনো সামরিক কর্মকর্তাকে সেনাপ্রধান হিসেবে ব্যবহার করেনি কারণ নেপাল রাষ্ট্রটি সবসময়ই একটি রাজকীয় পরিবার দ্বারা পরিচালিত হতো এবং নেপালি সামরিক বাহিনীতেও কর্মকর্তারা রাজকীয় পরিবারের সদস্য হতেন; সামরিক বাহিনীর পদবীগুলো শুধু রথী (মেজর জেনারেল), সেনাপতি (লেফটেন্যান্ট জেনারেল) এবং প্রধান সেনাপতি (জেনারেল)-এর মধ্যেই সীমাবদ্ধ ছিলো এবং এইসব মানুষরাও সামরিক প্রশিক্ষণপ্রাপ্ত হতেননা।
  
  প্রতি বছর প্রত্যেক সেনাবাহিনী প্রধান নিয়োগ পাবার সঙ্গে সঙ্গেই ভারতীয় সেনাবাহিনীর পূর্ণ জেনারেল পদবী লাভ করেন ভারত গমনের মাধ্যমে, এটা নেপালি সেনাবাহিনীর একটি রীতি।
  
  ইতিহাস
  নেপালি সেনাবাহিনীর ইতিহাস অনেক পুরোনো (১৭৬২ সালে এই বাহিনী গঠিত হয়েছিলো); আর নেপাল কখনোই ব্রিটিশদের উপনিবেশ ছিলোনা বিধায় তাদের সেনাবাহিনীর ভেতরে ব্রিটিশদের শৈলী আসেনি। নেপালিরা ভারতীয় সেনাবাহিনীর অনুকরণে চলা শুরু করে ১৯৬০-এর দশক থেকে যদিও নেপালিরা তাদের সামরিক বাহিনীতে ইংরেজি ভাষার অনুপ্রবেশ করায়নি, তারা নেপালি ভাষাতেই সব কিছু করতো, তাদের পদবীগুলোও ভারতীয় সেনাবাহিনীর অনুকরণে গঠিত হচ্ছিলো ধীরে ধীরে কিন্তু তারা এক্ষেত্রেও ইংরেজি নামের পরিবর্তে নেপালি নাম ব্যবহার করা শুরু করে দেয়, যেমনঃ তারা মেজর পদবীকে বলে সেনানী, কর্নেলকে বলে মহাসেনানী ইত্যাদি। ১৯৭০-এর দশকে নেপালিরা চিন্তা করা শুরু করে যে রাজকীয় সেনা-অধিনায়কদেরকে বাদ দিয়ে সেনাবাহিনীর ভেতরে সামরিক প্রশিক্ষিত কর্মকর্তা প্রবেশ করাতে হবে, এ উদ্দেশ্যে নেপালের পক্ষ থেকে ১৯৬০-এর দশক থেকেই ভারতীয় সামরিক একাডেমীতে তরুণ পাঠানো শুরু হয়ে যায়। ১৯৭৯ সালের আগ পর্যন্ত নেপালের একজন রাজকীয় পরিবারের সদস্য নেপালি সেনাবাহিনীর সর্বাধিনায়ক হিসেবে দায়িত্ব পালন করতেন, তার অধীনে কোনো লেঃ জেনারেল, মেজর জেনারেল এই ধরনের পদবী বলতে উপরথী, রথী - এরা থাকতো, রথীরা নেপালি রাজকীয় যোদ্ধা পরিবারের উঁচু পর্যায়ের সদস্য হতেন। নেপালি সেনাবাহিনীতে তখনো ব্রিটিশদের মতো প্লাটুন থেকে ডিভিশন - এরকম ফরমেশন বা লেফটেন্যান্ট থেকে লেফটেন্যান্ট জেনারেল এরকম পদবী পদ্ধতি চালু হয়নি। ২০০৬ সালে নিয়োগপ্রাপ্ত মহারথী রুকমানগাদ কাটাওয়াল ছিলেন ভারতীয় সামরিক একাডেমীতে ১৯৬০-এর দশকের শেষের দিকে প্রশিক্ষিত প্রথম কর্মকর্তা যিনি নেপালের সেনাপ্রধান পদে আসীন হন। আর ১৯৭৯ সালের ১৫ই মে তারিখে নিয়োগপ্রাপ্ত প্রথম সেনাবাহিনী প্রধান (এর আগে প্রধান সেনাপতিকে 'সেনা সর্বাধিনায়ক' বলা হতো) মহারথী সিংহ প্রতাপ শাহ নেপালি রাজকীয় পরিবারের সদস্য ছিলেন।
  
  নিয়োগ, দায়িত্ব এবং কর্তব্যসমূহ
  
  কমপক্ষে ৩৮ বছর চাকরি করেছেন এমন ব্যক্তিকে নেপালের প্রধানমন্ত্রী সেনাপ্রধান হিসেবে নিয়োগ দেন (২০১১ সালের আগ পর্যন্ত এই নীতি ছিলোনা)। নেপালি সেনাপ্রধানের দায়িত্ব হচ্ছে নেপালি সেনাবাহিনীর প্রধান অধিনায়ক হিসেবে দায়িত্ব পালন করা, এছাড়া তিনি নেপালের প্রতিরক্ষা মন্ত্রীর একজন উপদেষ্টা হিসেবেও কাজ করতে পারেন তবে তার মূল দায়িত্ব নেপালি সেনাবাহিনীর অধিনায়কত্ব করা। নেপালি সেনাপ্রধান সামরিক আইন জারীর চেষ্টা করলে বা নেপালের সরকারের প্রতি বিদ্বেষমূলক আচরণ করলে চাকরিচ্যুত হবেন। নেপালি সেনাপ্রধানের অধীনে দুইজন লেফটেন্যান্ট জেনারেল বা রথী থাকবেন; এদের নিয়োগের মধ্যে একজন উপ-প্রধান সেনাপতি থাকবেন আর একজন থাকবেন চীফ অব জেনারেল স্টাফ। নেপালি সেনাবাহিনী প্রধানরা সর্বোচ্চ তিনবছর মেয়াদে সেনাপ্রধান নির্বাচিত হন এবং এরপরে সেনাবাহিনী থেকে অবসরে যান কিংবা সেনাপ্রধান ব্যক্তির বয়স ৬১ বছর হয়ে গেলে সেনাবাহিনী থেকে অবসর গমন করবেন - এই রূপ নীতি আছে।
  
  তথ্যসূত্র
  
  বিষয়শ্রেণী:নেপাল
title: নেপালি সেনাবাহিনী প্রধান